TradeVille: Aquila, susținută de integrarea companiilor achiziționate
Aquila Part Prod Com SA a încheiat anul 2024 cu venituri record, de aproape 3 miliarde de lei, reușind să depășească cifra estimată în BVC la începutul anului trecut. Performanța a fost susținută de expansiunea segmentului de distribuție și integrarea celor trei companii achiziționate, însă profitul net a fost afectat de majorarea cheltuielilor cu impozitul pe profit și a costurilor cu angajații, acesta marcând o scădere de 7% față de 2023, situându-se totodată sub cifra din BVC, potrivit unui raport elaborat de Departamentul de Analiză al TradeVille.